**Oppsummering første møte i arbeidsgruppen Porsgrunn, 11.03.2020**

Møte med avhold med valgmulighet for fysisk tilstedeværelse eller skype-tilstedeværelse.

Deltakere: Kristi Bruun, Janne Madsen, Trine Ørbæk, Julie Nordahl, Siv Svendsen, Hilde Kilen, Thomas Dyrland, Evy Olsnes, Julie (student), Peer Andersen, Kjerstin Eek Jensen.

**Sak 1 Gjennomgang av prosjektet og mandatet**

Dekan skal orientere om studieporteføljeprosjektet på alle campus (fakultetsmøte). Dette har blitt gjort i Drammen og Vestfold. De andre campusene står for tur.

Gruppen skal ikke ta politiske beslutninger, men se for seg ulike scenarier om hvordan studietilbudet kan se ut i fremtiden. Økonomisk og faglig bærekraft ligger sterkt til grunn. Tilsynsforskriften må sees i sammenheng med faglig bærekraft.

Vi skal fokusere på hvordan utsiktene kan se ut fremover, og ikke tenke tilbake i tid. Et fremtidig studietilbud skal ikke konkurrere med seg selv. Profesjonsutdanningene skal ha lik ramme- og emneplan, men utføringen av studieopplegget kan variere på de ulike studiestedene.

Det er ingen studiesteder som skal legges ned.

Det kan være fornuftig at ansatte som jobber med lærerutdanningen møtes på tvers av campus i forbindelse med dette prosjektarbeidet. Dette er et initiativ som kan komme senere i prosessen.

Viktig at vi løfter blikket, og også ser utover lærerutdanningen. Hva kan Porsgrunn bidra med inn i HIUs studieportefølje?

Studieporteføljeprosjektet har egen (åpen) nettside hvor all relevant informasjon skal legges ut: <https://blogg.usn.no/spp-hiu/>

**Sak 2 Oppsummering av første møte i prosjektgruppen**

Et møte er gjennomført. Prioritert var opprettelse av arbeidsgrupper og organisere gjennomføring av et første arbeidsgruppemøte på alle campus før prosjektgruppens neste møte.

**Sak 3 Arbeidsgruppenes mandat og rolle**

Arbeidsgruppene skal levere sine innspill til prosjektgruppen med frist 15. mai.

Kirsti organiserer møtevirksomheten til arbeidsgruppen.

Drøft rundt bordet:

* Gruppen ønsker å legge sine møter i forkant av prosjektgruppemøter. Prosjektleder åpner for at hovedleveransen kommer 15. mai, men innspill kan komme til hvert prosjektmøte hvis arbeidsgruppen ser det hensiktsmessig.
* Arbeidsgruppen ønsker å se HIU’s studieportefølje som helhet. Både se til seg selv; Porsgrunn, men også se studietilbudet som helhet.
* Profileringsarbeid: Være i forkant med å lage en tydelig profil for studiested(ene). Det er f.eks. lite kjent at det er lærerutdanning i Porsgrunn. Markedsføring.
* Selvkost? Nei.
* Arbeidet skal være fokusert rundt egne studier på campus, ikke sykepleie eller andre studier som tilhører andre fakultet.
* EVU: Må ha en diskusjon på fakultetet om hva vi skal gå inn i og ikke. Denne diskusjonen må sees i sammenheng med det arbeidet som nå skal gjøres. Mange av ressursene i Porsgrunn er knyttet til dette; mange forskere driver med begge deler.
* Grunnutdanninger, forskning: Vi kan vi tenke oss at studenter kan involveres mer i forskningsprosjekter/EVU-prosjekter. Studentene kan med dette få et innblikk i forskningsarbeid og dra nytte til egne studier og for senere arbeidsliv. Hvordan studentene blir involvert i forskning er viktig i profileringsarbeidet av campus Porsgrunn.

**Sak 4 Den videre prosess med arbeidet**

Instituttleder/nærmeste leder må kontaktes når det gjelder ressursbruk for medlemmer i arbeidsgruppen.

**Sak 5 Orientering av bakgrunnsmaterialet. Hva har vi og er det mer vi trenger fremover?**

Gjennomgang av bakgrunnsmaterialet.

Drøft rundt bordet:

* Nesna legges ned. Er det naturlig å tenke at USN tar over nettstudenter herfra? Det bør i så fall ligge i strategiarbeidet.
* Hva tenker fakultetet om at det ikke uteksamineres kandidater i 2021 som gir utslag i økonomien i 2023? Arbeidsgruppen skal ikke ta hensyn til dette i sitt studieporteføljearbeid.
* Økonomi og forskergrupper. Publiseringer har noe å si for studietilbudet. Har vi oversikt over hva som kommer inn av publiseringer med tanke for økonomi? Hvordan er dette organisert? Hvordan finansieres utgifter til forskning? Må se forskningsdimensjonen i sammenheng med studier.
* Stortingsmelding: Læring for livet.
* Barnehageansatte: Vi må se på tall og utsikter for Grenlandsområdet og småbygdene..

Peer og Kjerstin noterer seg tilbakemeldingene fra gruppen og tar dette med seg i det videre arbeidet med bakgrunnsmateriale.

**Sak 6 Gjennomgang av porteføljen på studiestedet i dag**

Barnehagelæreutdanning.

GLU 1-7.

GLU 5-10.

Etter og videreutdanning spes ped.

Kompetanse og kvalitet – kurs som EVU har. Hva finnes på campus Porsgrunn?

Porsgrunn har i dag kun tilbud om etter- og videreutdanning for ansatte i skolen. Etterspørselen er større. Deler av denne diskusjonen handler om enkeltemneopptak og til dette har fakultetet sagt nei.

Tegnspråk: Instituttet har gitt tegn til at dette ønskes legges ned av økonomiske årsaker (ansattstopp). Dette kunnet blitt et ettertraktet fag for GLU-studenter. Det finnes ikke mange kurs/tilbud i Norge (OsloMet, Trondheim, Bergen). Porsgrunn ligger geografisk godt til å kunne tilby tegnspråk som valgfag (GLU-studenter) og som etter- og videreutdanning.

Peer tar med innspillet til Bernt Andres, instituttleder IPED.

**Sak 7 Innledende diskusjon om prosjektet**

Drøft rundt bordet:

* Skal diskusjonen legges rundt økonomi?
* Hvilke underlagsdokumenter skal vi legge til grunn?
* Vi skal tenke på hvordan lærerutdanningen kan se ut i Porsgrunn i en «visjonær fremtid».
* Rekruttering: På ped i Porsgrunn er det stor gjennomstrømning av faglig ansatte. Vi må derfor se lærerutdanningen på tvers av campus og samarbeid, om vi skal klare å styrke lærerutdanningen. Vi er sårbare fordi vi er så få. Hvordan kan vi samarbeide?